**NELUX CUP 2016**

**3. ročník tanečnej pohárovej súťaže**

**DISCO DANCE + HIP HOP**

**06. február 2016**

**Dom kultúry OVSIŠTE / Kinosála**

 **Ovsištské námestie č. 1, Bratislava**

**V mene organizátorov pohárovej súťaže NELUX CUP 2016 si Vás dovolíme pozvať na súťaž NELUX CUP 2016. Všetkým prajeme veľa šťastia a tešíme sa na skvelé tanečné výkony.**

**Súťaž bude prebiehať v kinosále DK Ovsište. Vopred si dovolíme ospravedlniť sa, ale DK je už trochu starší, nie je veľmi priestranný, pódium a hľadisko sú menšie. Prosíme rešpektovať, že nebude povolené prezliekať sa v hľadisku. Prezliekanie tanečníkov bude povolené len v priestoroch určených na šatne. Vstup do hľadiska, zákulisných priestorov ako aj šatní bude možný len so zakúpenou vstupenkou! Dúfame, že sa u nás budete aj napriek týmto „technickým detailom“ cítiť príjemne ☺**

**ORGANIZAČNÉ POKYNY**

* Program súťaže je plný, preto treba počítať so začiatkom o 9,00 hod. a záverom v neskorších večerných hodinách (cca 21,30 až 22,00 hod.).
* Súťaž sa bude začínať HH disciplínami od 9:00, po jej skončení budú nasledovať DD disciplíny, začiatok cca 13:00- 14:00 (podľa počtu prihlásených).
* Každý tanečník tancuje na vlastnú zodpovednosť, tanečníci mladší ako 18 rokov na zodpovednosť rodičov a príslušných klubov.

Z bezpečnostných dôvodov je zakázané počas súťaže zdržiavať sa pred javiskom a na schodoch vedúcich k javisku. Dovolíme si požiadať vedúcich súborov, aby zabezpečili výchovný dozor najmä k mladším tanečníkom, aby nestáli (nebehali) pred javiskom.

**PRIEBEH SÚŤAŽE:**

* Na súťaži budú súťažiť skupiny, následne dua a na záver sóla.
* Finálové disciplíny budú zaraďované v priebehu dňa.
* Súťaž bude hodnotená neverejne.
* Kompletné výsledky budú zverejnené na stránke STODIDO po súťaži.

**HARMONOGRAM:**

* Predbežný časový harmonogram súťaže bude zverejnený na stránke STODIDO do 5 dní po ukončení 2 deadline na registráciu.
* Organizátor si vyhradzuje právo na zmenu programu a časového harmonogramu súťaže vzhľadom na počet prihlásených účastníkov.

**ŠTARTOVNÉ:**

Sólo dievčatá 5,-€ (členovia STODIDO) / 10,-€ (nečlenovia STODIDO)

Sólo muži 5,-€ (členovia STODIDO) / 10,-€ (nečlenovia STODIDO)

Duo 5,-€ (členovia STODIDO) / 10,-€ (nečlenovia STODIDO)

Skupina 3,-€ (členovia STODIDO) / 6,-€ (nečlenovia STODIDO)

Štartovné úhradiť na č. ú.: 2621117876/1100, Tatrabanka NAJNESKôR DO 04.02.2016

Variabilný symbol (VS): 06022016

Text do poznámky: názov súboru / štartovné

Informáciu o úhrade zaslať e-mailom na adresu: lucia@assos.sk

**VSTUPNÉ:**

* PROSÍME VEDÚCICH SÚBOROV, aby rodičom oznámili, že sa bude platiť vstupné. Predídeme tak zbytočným nedorozumeniam, pretože niektorí rodičia sa odvolávajú na vstup zdarma, z dôvodu, že ich dieťa súťaží...

DOSPELÁ OSOBA + mládež od 16 rokov 5,00 Eur

ZĽAVNENÉ VSTUPNÉ / deti od 6 do 15 rokov + seniori 3,00 Eur

Deti do 5 rokov + ZŤP: zadarmo

Kamerovanie zadarmo

Fotografovanie zadarmo

Súťažiaci vstupné neplatia + na 10 súťažiacich 1 vstupenka pre trénera zdarma

VSTUPENKY sa budú predávať pred VSTUPOM DO KINOSÁLY na 1. poschodí.

Vstupenky/identifikačné pásky sú farebne odlíšené pre tanečníkov, rodičov a trénersky doprovod.

**POROTA:**

* Porota a funkcionári súťaže sú zverejnení na stránke STO D IDO v schválených propozíciách súťaže.

**ÚHRADY NÁKLADOV:**

* Účastníci na vlastné náklady
* Funkcionári súťaže podľa stanov STO D IDO

**PREZENTÁCIA A VSTUP DO BUDOVY:**

* Prezentácia bude prebiehať TELEFONICKY piatok - 05.02.2015 -18,00 – 19,00 hod.
* Prezentáciu vybavuje Lucka Farkašovská 0905512645.
* V sobotu ráno 06.02. bude prebiehať prezentácia na 1. poschodí pred Kinosálou od 8,00h.
* Vedúci súboru zaprezentuje svojich tanečníkov.
* Pri prezentácii prevezme identifikačné pásky pre tanečníkov.

**HUDOBNÉ PODKLADY:**

* Súťaži sa na hudbu organizátora

**ZODPOVEDNOSŤ:**

* Každý vedúci súboru zodpovedá za bezpečnosť a disciplinovanosť svojich tanečníkov (v prípade poškodenia majetku, ublíženia na zdraví, iných osôb a pod. zodpovednosť nesie príslušný súbor, resp. vedúci súboru).
* Organizátor (ani DK Ovsište) nezodpovedá za vzniknuté škody na osobných veciach a vecich odložených v celých priestoroch súťaže!!!
* Upozorňujeme na skutočnosť, aby si tanečníci, vedúci súborov, tréneri (ako aj verejnosť) nebrali so sebou na súťaž cenné, drahé predmety (fotoaparáty, mobily, náušnice, retiazky a pod.) ani viac peňazí, nakoľko v budove bude veľa cudzích ľudí a nemôžeme vylúčiť prípadnú krádež a pod. !!!

**OCENENIA:**

Sólo, Duo:

 1.- 3. miesto – diplom, medaila (pre B a C) a pohár (pre A)

 Všetci finalisti dostanú diplom

Skupiny:

 1.- 3. miesto – diplom pre súbor, medaile pre všetkých tanečníkov v skupine, pohár (pre A)

 Všetky skupiny umiestnené vo finále dostanú diplom

**ŠATNE:**

* Súbory budú mať pridelené šatne v priestoroch TŠ ASSOS Nelux – na rovnakom poschodí ako je kinosála (len na druhej strane).
* Dovolíme si požiadať vedúcich súborov, aby mali pre svoje súbory zabezpečený dozor vlastných vecí (osobu, ktorá bude počas celej súťaže strážiť osobné veci tanečníkov).
* Rozdelenie do šatní bude podľa počtu prihlásených tanečníkov, dozviete sa to na prezentácii.
* Dovolíme si vás požiadať rešpektovať zadelenie a označenie šatní, nevytvárať si šatne mimo priestorov na to určených. V hľadisku nebude povolené prezliekanie tanečníkov.
* Šatne nie sú strážené! Upozorňujeme tanečníkov a doprovod, aby si v šatniach nenechávali žiadne cenné predmety! Za stratené veci organizátor ani Dom Kultúry Ovsište nenesú zodpovednosť!
* Vstup do šatní majú rodičia len so zakúpenou vstupenkou spolu s dieťaťom, ktoré súťaží a bude mať identifikačnú pásku.

**PRÍPRAVA NA SÚŤAŽNÉ VYSTÚPENIE A NÁSTUP NA PÓDIUM:**

* Tanečníci musia byť na svoje súťažné vystúpenie nachystaní včas v zákulisí pri pódiu (aspoň 1 predchádzajúcu disciplínu pred vlastnou súťažnou disciplínou).
* Tanečníci musia ísť na pódium rozcvičení a pripravení na súťaž.
* Aj keď je tanečník oblečený v kostýme, musí mať na ruke identifikačnú pásku (inak nebude pustený na pódium).
* Skupiny ani jednotlivcov a duá nebudeme hľadať v šatni. Každý súťažiaci je zodpovedný za nástup podľa vyveseného časového harmonogramu! V prípade, ak súťažiaci nebude včas na javisku, bude diskvalifikovaný v zmysle súťažného poriadku STODIDO.!
* Pri žiadnych disciplínach ani sólových a duo disciplínach nie je povolené odchádzať z pódia do zákulisia napiť sa vody, ísť si sadnúť a pod.
* Upozorňujeme na dodržiavanie pitného režimu!
* Celá súťaž bude prebiehať v zmysle pravidiel STODIDO.

**OBČERSTVENIE:**

* V priestoroch DK sú potraviny, na poschodí je Ázijské bistro
* PIZZA donáška 0911 551 500
* Reštaurácia/pizzéria CALIFORNIA vstup zo zadnej strany DK Ovsište.

**Ďakujeme, že ste venovali pozornosť organizačným pokynom a budete sa nimi riadiť!!!**

**Prajeme veľa tanečného šťastia ☺**

**TŠ ASSOS Nelux Bratislava, o.z.**